Robert Garrett

Robert S. Garrett (født 24. juni 1875 i Baltimore County i Maryland, død 25. april 1961) var en amerikansk friidrettsutøver. Garret var den første olympiske mester i diskos og kulestøt. 

Garrett var først og fremst kulestøter, men konkurrerte også i hoppøvelser. Da han bestemte seg for å delta i de første olympiske lekene i moderne tid 1896 i Athen, foreslo professor William Milligan Sloane at han også skulle prøve diskos. Garrett bad en smed å lage en diskos, den veide cirka 14 kg og var alt for tung til å kastes, så Garrett oppgav ideen.   

Garret betalte reisen til Athen for seg selv og tre andre klassekamerater, Francis Lane nummer tre på 100 meter, Herbert Jamison på andreplass på 400 meter og Albert Tyler nummer to i stav. Da han oppdaget at diskosen kun veide to kg besluttet han å delta i diskoskonkurransen likevel. De greske diskoskasterne var stilkastere, mens Garret gikk mer på ren kraft. Hans første to kast var pinlig klønete og både det amerikanske og utenlandske publikumet lo av hans stil. Men i sitt siste kast nådde diskosen hans 29,15 meter, 19 centimeter lengre enn den beste greske kasteren.

Garrett vant også kulestøt på 11,22 og i høydehopp ble han nummer to på 1,65 samme plass fikk han i lengde med et hopp på 6,00 meter. Under OL 1900 i Paris kom han på tredjeplass både i kule og i tresteg uten tilløp. Han var også med på tautrekkinglaget men da tre av lagete seks medlemmer var sleggekastere og tautrekkingkonkurransen kolliderte med sleggekastøvelsen, fikk han aldri sjansen til å konkurrere i den øvelsen.

 OL-medaljer 
 1896  Athen – 16px|Gull Gull i  friidrett, diskos  USA
 1896  Athen – 16px|Gull Gull i friidrett, kulestøt  USA
 1896  Athen – 16px|Sølv Sølv i friidrett, høydehopp  USA
 1896  Athen – 16px|Sølv Sølv i friidrett, lengdehopp  USA
 1900  Paris – 16px|Bronse Bronse i friidrett, kulestøt  USA
 1900  Paris – 16px|Bronse Bronse i friidrett, tresteg uten tilløp  USA

 Referanser 

 Eksterne lenker 


Kategori:Høydehoppere fra USA
Kategori:Lengdehoppere fra USA
Kategori:Diskoskastere fra USA
Kategori:Kulestøtere fra USA
Kategori:Olympiske mestere for USA
Kategori:Olympiske sølvmedaljevinnere for USA
Kategori:Olympiske bronsemedaljevinnere for USA
Kategori:Medaljevinnere under Sommer-OL 1896
Kategori:Deltakere for USA under Sommer-OL 1896
Kategori:Friidrettsutøvere under Sommer-OL 1896
Kategori:Medaljevinnere under Sommer-OL 1900
Kategori:Deltakere for USA under Sommer-OL 1900
Kategori:Friidrettsutøvere under Sommer-OL 1900
Kategori:Personer fra Baltimore
Kategori:Fødsler i 1875
Kategori:Dødsfall i 1961